Virkavaltaisuutta
(Lähetetty.)

Virkavaltaisuutta. Sunnuntaina t. k. 4 p. 4 aikaan iltapuolella aikoi Siikaisten raittiusseura tehdä huvimatkan Siikaisjärvellä olevaan Silakkaluotoon ja siellä luonnon suloisessa helmassa viettää iltaa torvisoitolla, esitelmällä ja lausunnolla y. m. Tilaisuuteen aijottiin kutsua kaikkia ystävällisesti, ketkä vaan haluaisivat tulla raitista iltaa viettämään kuten ainakin raittiuskokoukseen. Mutta tuota ilmoitusta ei seurakunnan kirkkoherra kuuluttanutkaan, kieltäytyi sitä ilmoittamasta muka siitä syystä että oli rukouspäivä. Viime kesänä sama pappi kuulutti päivätöittensä rästien ylöskannon jumalanpalveluksen välissä seuraavaksi sunnuntaiksi luokseen, toimitettavaksi aamusella ennen jumalanpalveluksen alkua. Emme voi moista käytöstä katsoa muuksi kuin oikulliseksi virkavaltaisuudeksi.

Seurakuntalainen.

[Lähde: Uusi Suometar 10.5.1890 sivu 3]

Anonyymi
Uusi Suometar
1890